Julia banjur menyang Frater Lawrence kanggo nyuwun bantuan, lan Frater nawani obat kang bisa marakaké Julia kaya wong tilar donya (awak kadhemen, ora deg-degan, bulak) kira-kira 42 jam. Frater Lawrence prajanji kanggo ngirim pesen babagan rencana mau marang Roméo, supaya Roméo bisa ketemu Julia nalika Julia wis tangi. Ing wengi sadurungé rencana nikah karo Paris, Julia njupuk obaté, lan banjur diglethakaké ing kuburan sawisé kulawarga ngerténi yèn Julia "tilar donya".